Бако Саакиан Рауль Ҳаџьымба Ашықәс Ҿыц идиныҳәалеит
Аҟәа. Ҧхынҷкәын 30. Аҧсныпресс. Ашьха-Ҟарабахтәи Ареспублика Апрезидент Аҧсны Ахада Ашықәс Ҿыц идиныҳәалеит.
Адныҳәалараҿы иаҳәоит:
“Ҳаҭыр ду зқәу Рауль Ҳаџьымба!
Ареспублика Арцах анаҧхгареи ажәлари хаҭала сара сыхьӡалеи Шәареи, ишәзааигәоу ауааи иааиуа Ашықәс Ҿыци Иаса Қьырси иира Амши гәык-ҧсыкала ишәыдысныҳәалоит!
Аҧсны Аҳәынҭқарра – ҳара ҳзы аиашьаратә ҳәынҭқарраны иҟоуп! Аҧсны аҳәынҭқарра аҿиара гәазыҳәараны иҳамоуп!
2017 шықәса Шәареи шәыуаажәлари рзы аизҳазыҕьареи аҭынчреи ирышықәсны иҟалааит!”